cyanic-selkie/wikianc huggingface dataset:
Kaarina Sivonen
Vuosina 2000–2010 Sivonen toimi Suomen Akatemian rahoittamana akatemiaprofessorina ja johti Suomen Akatemian mikrobivarantojen huippuyksikköä vuosina 2002–2007. Akatemiaprofessuurin aikana hänet nimitettiin 2004 yliopistolehtoriksi ja 2007 limnologian professoriksi sekä vuoden 2009 alusta mikrobiologian professoriksi. Tässä tehtävässä hän aloitti akatemiaprofessuurin jälkeen syksyllä 2010. Pohjoismaisessa kymmenen yliopiston yhteisessä NordAqua-huippuyksikköhankkeessa (2017-2022) hän on Helsingin yliopistossa tehtävän tutkimuksen projektipäällikkö.
Sivonen on erikoistunut sinilevien eli syanobakteerien tutkimukseen. Hänen tutkimusryhmänsä havaitsi aikoinaan myrkyllisten sinileväkukintojen olevan jokavuotinen ilmiö Itämeressä ja yleisiä järvissämme. Sinilevistä voidaan tutkimusten mukaan saada myös lääkkeenä vaikuttavia aineita. Keväällä 2019 hänellä oli ORCID-listauksen mukaan yli 240 tieteellistä julkaisua.
Louis Moilanen
pienoiskuva|Louis Moilanen Louis (Lauri, Lassi) Moilanen (5. tammikuuta 1886 Aittokylä, Puolanka – 16. syyskuuta 1913 Hancock, Michigan, Yhdysvallat) oli amerikansuomalainen 236 senttimetrin mittainen mies, jota esiteltiin aikoinaan maailman pisimpänä miehenä. Hänestä käytettiin lempinimeä Iso-Luwi, englanniksi Big Louie. Toisen lähteen mukaan Moilasen pituudeksi oli hänen kuoltuaan mitattu 246 senttimetriä ja painoksi 181 kiloa.
Moilasen isä, mökkiläinen Lauri Heikinpoika Moilanen lähti 1889 siirtolaisena Yhdysvaltoihin, ja hänen vaimonsa Anna Kaisa Pyykkönen muutti 1891 perässä perheen neljän lapsen kanssa, joista Lauri oli nuorin. Perhe asettui Michiganissa sijaitsevan Hancockin kaupungin pohjoispuolelle. Moilasen vanhemmat olivat normaalikokoisia, mutta hän itse oli jo 9-vuotiaana keskikokoisen miehen pituinen ja kymmenen vuotta myöhemmin häntä esiteltiin maailman pisimpänä miehenä.
Moilanen työskenteli aluksi neljän vuoden ajan kotitilansa lähellä sijainneessa Franklinin kuparikaivoksessa, jossa raskaiden tukiparrujen käsittely onnistui häneltä helposti. Koska kaivostunnelit oli rakennettu normaalikokoisille miehille, Moilanen joutui lopulta luopumaan kaivostyöstä. Hän kiersi sitten pari vuotta Ringling Brothers and Barnum & Bailey -sirkuksen mukana Kuparimaan jättiläisenä (Copper Country Giant) ja voimamiehenä, muttei pitänyt siitä että joutui esiintymään suurten yleisöjoukkojen töllisteltävänä ja vastailemaan typeriin kysymyksiin. Isän kuoltua Moilanen palasikin kotitilalleen. Pari vuoden päästä Moilanen meni työhön baarimikoksi ja ulosheittäjäksi Hancockissa Franklin Streetin ja Tezcuco Streetin kulmauksessa sijainneeseen saluunaan, mutta kyllästyi taas pian uteliaisiin ihmisiin ja palasi vuoden 1909 tienoilla takaisin kotitilansa rauhaan.
Moilanen valittiin 1911 Hancockin rauhantuomariksi, ja oli jo suunnitteilla että hän olisi ehdokkaana Michiganin edustajainhuoneeseen Lansingissa seuraavissa vaaleissa. Moilanen sairastui kuitenkin 1913 ja hän kuoli saman vuoden syyskuussa 27-vuotiaana tuberkuloottiseen aivokalvontulehdukseen. Moilasta varten täytyi tilata erikoiskokoinen ruumisarkku, ja hänet haudattiin Lakesiden hautausmaalle Hancockiin. Kerrotaan, että Moilasen arkun päälle jouduttiin valamaan sementtiä ruumiinryöstäjien torjumiseksi.
Kolyšlein piiri
Kolyšlein piiri (ven. Колышлейский район) on kunnallinen itsehallintoalue Penzan alueella Venäjällä. Vuonna 1928 perustetun piirin pinta-ala on 1 684,7 km². Asukkaita on 26 400 henkeä. Heistä 90% on venäläisiä. Lisäksi piirissä asuu mm. mordvalaisia, tataareja ja ukrainalaisia.
Kolyšlein piiri sijaitsee Penzan alueen eteläisessä osassa. Etelässä se rajoittuu Saratovin alueeseen, lounaassa Serdobskin piiriin, luoteessa Kamenskin piiriin, idässä Penzan piiriin ja kaakossa Maloserdobinskin piiriin. Kolyšlein piirin pinnanmuodostus on alankoa. Alueen läpi virtaavat Hopjor ja Kolyšlen -joet.
Piiriin kuuluu Kolyšlein taajama (kaupunkikunta) ja 17 maalaiskuntaa. Hallinnollinen keskus on Kolyšlein taajama, josta on 71 km alueen pääkaupunkiin Penzaan.
Kolyšlein piirissä toimii 6 esikoulua, 21 yleissivistävää koulua (12 keskikoulua ja 9 peruskoulua) ja kaksi täydennyskoulutuskeskusta. Piirissä on myös kulttuurin ja taiteen laitoksia, kuten museo, kirjasto sekä lasten taidekoulu. Alueella on 26 arkeologista, kulttuurista sekä historiallista muistomerkkiä, joista yksi on omistettu suuressa isänmaallisessa sodassa kuolleille, sekä entinen 1800-luvun lopulla perustettu Skrjabinski-Voznesenskin nunnaluostari.
Frigyes Turán
Frigyes Turán (s. 10. tammikuuta 1974 Budapest) on unkarilainen ralliautoilija. Kilpailtuaan pitkään kotimaansa ralleissa, hän osallistui neljään rallin MM-sarjan kilpailuun kaudella 2010. Hän ajoi kahdeksanneksi Bulgarian rallissa saavuttaen neljä pistettä. Espanjan rallissa hän oli seitsemäntenä, mutta joutui keskeyttämään 13. erikoiskokeella kolarin seurauksena.
Rallin MM-sarjan tulokset
(Tulosselitteet)
Javier Navarro Rodríguez
pienoiskuva|Javier Navarro Rodríguez vuonna 2022. Javier Navarro Rodríguez (s. 27. lokakuuta 1949) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 23. joulukuuta 1978 ja nimitettiin sen vihkipiispaksi sekä Voncarian titulaaripiispaksi 15. huhtikuuta 1992. Piispaksi vihkiminen seurasi 5. kesäkuuta. Pääkonsekraattorina toimi Juan Jesús Posadas Ocampo, jota avustivat Manuel Pérez-Gil y González ja Francisco Raúl Villalobos Padilla.
Navarro Rodríguez sai 20. tammikuuta 1999 nimityksen San Juan de los Lagosin ja sitten 3. toukokuuta 2007 Zamoran piispaksi, jonka virkaan hänet asetettiin 25. heinäkuuta.
Dendrofilia
Dendrofilialla (myös arborfilia) tarkoitetaan parafiliaa, jossa ihmiset kiihottuvat puista tai ihastuvat puihin. Tähän voi liittyä seksuaalista kanssakäymistä.
Kiinan–Intian sota
Kiinan–Intian sota oli 32 päivää kestänyt rajakonflikti Kiinan ja Intian välillä loka-marraskuussa vuonna 1962. Yllätyshyökkäykseen ryhtyneet kiinalaiset joukot ajoivat Intian joukot pois asemistaan maiden välisellä rajalla sijaitsevilta kiistellyiltä alueilta. Lopulta Kiina julisti yksipuolisen tulitauon ja vetäytyi osista valtaamiaan alueitaan, miehittäen kuitenkin edelleen Aksai Chinin aluetta Himalajan länsiosissa. Maiden välisiä rajakiistoja ei ole sovittu edelleenkään ja sota jätti syvän loven maiden välisiin suhteisiin.
Tausta
pienois|vasen|[[Aksai Chin on yksi Kiinan ja Intian kiistelemistä alueista.]] Kiinan ja Intian välisen sodan taustalla olivat maiden välisen pitkän rajan kiistellyt alueet, jotka ovat perua Intian brittiläisen siirtomaa-ajan aikaisista rajanvedosta. Niin sanottu McMahon-linja vedettiin kiinalaisten, tiibetiläisten ja brittien välillä Simlassa käytyjen neuvottelujen tuloksena vuonna 1914 ja se määritteli brittien hallitsemien alueiden rajat Kiinan ja Tiibetin vastaisella rajalla. Qing-dynastian myöhemmin romahdettua Kiinassa sen sittemmät kansallismielisten ja kommunistien hallitukset eivät kuitenkaan olleet hyväksyneet sopimusta. Intian itsenäistyessä maa piti linjaa kuitenkin maiden välisenä virallisena rajana, kun taas kiinalaiset pitivät sopimusta imperialismin luomuksena ja vaativat uusia neuvotteluja rajan suhteen, joihin Intia ei kuitenkaan suostunut. Kiinalle rajalla oli suuri strateginen merkitys sen valtaaman Tiibetin hallinnan kannalta. Kiina oli alun perin pyrkinyt pitämään yllä hyviä suhteita moniin siirtomaavallasta vapautuneisiin valtioihin, mutta suhteet Intiaan huononivat. Tiibetissä esiintyi vakavia levottomuuksia vuonna 1959, joiden tukemisesta Kiinassa syytettiin Intiaa. Maa oli myös antanut turvapaikan Tiibetistä paenneelle dalai lama Tenzin Gyatsolle. Pienempimuotoisia rajakahakoita käytiin maiden rajalla jo ennen varsinaisen sodan syttymistä.
1950-luvulla Kiina rakennutti kiistellyn Aksai Chinin alueen läpi sotilastien, joka yhdisti Tiibetin Kiinan Xinjiangin maakuntaan. Intian pääministeri Jawaharlal Nehru päätti vuonna 1961 lähettää alueelle intialaisia joukkoja Intian maavaatimusten tukemiseksi. Intialaiset joukot perustivat alueelle tukikohtia, jotka paikoittain sijaitsivat myös McMahon-linjan pohjoispuolella. Joukkojen siirrot lisäsivät jännitteitä entisestään ja syyskuussa 1962 kiinalaiset joukot valtasivat intialaisten joukkojen tukikohdan Dholassa.
Sota
20. lokakuuta 1962 Kiinan armeija aloitti yllätyshyökkäyksen intialaisia vastaan kiistellyillä alueilla Himalajan itä- ja länsiosissa. Samana päivänä Yhdysvaltojen presidentti oli julistanut Kuuban merisaartoon Neuvostoliiton kanssa syttyneen Kuuban ohjuskriisin takia. Sotaa käytiin korkeilla vuoristoalueilla ja Intian armeijan joukot olivat selvästi vastustajiaan huonommin varautuneita syttyneeseen sotaan. Maan asevoimat menettivät pian asemiaan kaikilla sektoreilla. Itse sotatoimet kestivät kuitenkin vain 32 päivää. Sodan päättänyt toinen kiinalaisten hyökkäys alkoi marraskuun puolella. Syvälle Koillis-Intiaan Bhutanin ja Burman välisellä alueella edenneet kiinalaiset julistivat yksipuolisen tulitauon ja kymmenen päivää myöhemmin he vetäytyivät idässä valtaamiltaan alueilta, mutta jättivät joukkonsa kiistellylle alueelle lännessä.
Seuraukset
Kiinan ja Intian välisen lyhyen sodan aikana kuoli tuhansia sotilaita molemmin puolin. Sri Lankan pääministeri Sirimawo Bandaranaike välitti maiden välille sodan muodollisesti päättäneet sopimuksen afroaasialaisessa konferenssissa Colombossa joulukuussa 1962. Lopullista sopimusta ei kuitenkaan saatu aikaan.
Sotilaallisesti konflikti oli Kiinan voitto. Sota aiheutti syvän loven Kiinan ja Intian välisiin suhteisiin. Intia katkaisi diplomaatisuhteensa Kiinaan kymmeneksi vuodeksi ja se lähensi sittemmin suhteitaan Neuvostoliittoon. Kiina lähensi puolestaan suhteitaan Intian vihollisen Pakistanin kanssa. Pakistan ja Kiina saivat aikaan sopimuksen omista rajoistaan vuonna 1963.
Kynsivesi–Leivonvesi
Kynsivesi–Leivonvesi on Keski-Suomessa Hankasalmella, Konnevedellä ja Laukaassa Lankamaan lähellä sijaitseva järvi. Se on Rautalammin reitin eteläisin järvi.
Kiinan–Intian sota
Seuraukset
Ulkovalloista Yhdysvallat lähetti sotilasapua Intiaan aseiden, ammusten ja sotilasneuvonantajien muodossa. Sotilaallista merkitystä avulla ei kuitenkaan ollut, sillä sota päättyi vain kaksi päivää avun saapumisen alun jälkeen. Ehkä suurempi merkitys oli Yhdysvaltojen diplomatialla. Yhdysvallat painosti tuolloista liittolaistaan Pakistania olemaan käyttämättä hyväkseen Intian tilannetta Intian ja Pakistanin kiistelemien alueiden suhteen Kashmirissa. Neuvostoliitto oli asettunut ensin heikkosanaisesti Kiinan puolelle, jolta se toivoi tukea Kuuban ohjuskriisin suhteen. Pian Neuvostoliiton kanta muuttui kuitenkin neutraalimmaksi. Mao Zedong kritisoikin Neuvostoliiton Nikita Hruštšovia heikkoudesta. Kiinan sisäpolitiikassa Mao käytti sotaa kommunistisen puolueen sodan vastaisia niin sanottuja kyyhkyjä vastaan pitäen sotaa esimerkkinä voitosta kapitalistisesta ja länsimaiden tukemasta Intiasta.
Kynsivesi–Leivonvesi
Maantietoa
Kynsivesi–Leivonvesi on 30,7 kilometriä pitkä, 8,0 kilometriä leveä, ja sen pinta-ala on 5 413 hehtaaria eli 54,1 neliökilometriä. Järvi on J-kirjaimen muotoinen ja sen levein kohta on siksi vain 5,4 kilometriä Etelä-Pilkanselän kohdalla. Kyseinen järvenselkä on järven suurin selkä. Siitä työntyy pohjoiseen usean kilometrin pituinen Pilkanselkä, jonka puolivälissä sijaitsee sen kapein kohta kapeaselkä. Pilkanselkä päättyy Viitaniemen ja Saksalansaaren kapeikkoihin. Niiden takana aukeaa vielä 7 kilometriä pitkä Salonselkä. Järven eteläpäässä sijaitsee Paanalansaari, joka lähes sulkee järven eteläosan erilleen sen pohjoisosasta. Saaren itäpuolella virtaa 300 metriä leveä ja varsin syvä Paanalansalmi. Saaren länsipuolella on Kaivannon kanava, joka on vuorostaan hyvin matala ja kapea. Saaren eteläpuolella sijaitsee muodoltaan rikkoinainen Ytinselkä, jonka eteläosan Salonniemi jakaa kahdeksi lahdeksi, Kelolahdeksi ja Kynsilahdeksi. Paanalansaaren lounaispuolella sijaitsee matala Pastinvirta, jonka luoteispuolelle aukeaa seitsemän kilometriä pitkä Leivonvesi. Täällä sijaitsee Simunankoski, jonka kautta vedet laskevat Kuusveteen.
Järvellä on kartan mukaan 112 saarta. Suurin niistä on selvästi Paanalansaari, joka on 5,1 kilometriä pitkä ja 3,2 kilometriä leveä. Suuria saaria ovat myös pohjoispäässä sijaitsevat Saksalansaari ja Ohensaari, ja keskiosien Mäntysaari ja Tuomarinsaari. Järvi on luodattu ja siitä on julkaistu syvyyskartat. Järven tilavuudeksi on määritetty 375,6 miljoonaa kuutiometriä eli 0,3756 kuutiokilometriä, ja sen keskisyvyydeksi on saatu 6,9 metriä. Järvenpohja on varsin epätasainen. Sen syvänteet ovat usein järven pituussuunnan suuntaisia. Saksalansaaren länsipuolella sijaitsee yli 20 metriä syvä syvännejakso. Sen syvin kohta yltää 25 metrin syvyyteen. Viitaniemen suojaan jäävä Voipiolahti jatkuu järvenselälle syventyvänä syvänteenä, joka on kuusi kilometriä pitkä. Siinä on pitkiä yli 20 metrin syvyisiä osuuksia. Ohensaaren kohdalla on 43 metriä syvää ja Kapeaselällä sijaitsee 48 metriä syvä syvin kohta. Syvännejakson ylittää poikittain toinen, jonka päissä on syvänteet. Vyölahdessa on 26 metriä syvää ja Havulahden edustalla 39 metriä syvää. Paanalansaaren luoteispuolella Kaivannonvuoren alla on 42 metriä syvää, mutta Paanalansalmessa on vain 17 metriä syvää.
Kiinan–Intian sota
Seuraukset
Kiinan ja Intian rajakiistoja ei ole edelleenkään ratkaistu. Intia vaatii edelleen vuoden 1962 sodan aikana kiinalaisten miehittämää Aksai Chinin aluetta itselleen, kun taas Kiina on vaatinut koko Intian osavaltio Arunachal Pradeshin aluetta, jonne edenneet Kiinan joukot olivat kuitenkin vetäytyneet tulitauon jälkeen. Kiina ei ole myöskään hyväksynyt täysin virallisesti Intian hallitsemaa Sikkimiä osana Intiaa.
Kynsivesi–Leivonvesi
Maantietoa
Järven rantaviivan pituus on 188,1 kilometriä. Järven rantojen lähellä sijaitsee muutama kylä. Salonselän länsirannassa sijaitsee Hänniskylä ja Saksalansaaren suojassa itärannassa on pieni Korholan kulmakunta. Etelä-Pilkanselän länsirannassa on Lankamaa ja itärannassa Kynsiveden kulmakunta. Vielä, Leivonveden äärellä, on Simunan kylä. Konneveden ja Hankasalmen kuntaraja kulkee Saksalansaaren ja Viitaniemen välisestä salmesta Pilkanselälle. Sieltä jatkuu Hankasalmen ja Laukaan välinen kuntaraja, joka seuraa järven sen pituussuunnassa.
Vesistösuhteet
Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kuusveden lähialueeseen (14.352) järvi kuuluu. Sen läpi virtaa vuolas vesireitti. Vanginvirta laskee Kynsiveden pohjoispäähän tuoden sinne Liesveden alueen (14.36) vesiä. Kuuhankaveden valuma-alueen (14.37) laskujoki Venejoki laskee Paanalansaaren viereen, ja järven eteläpäähän laskee Rusilanjoki, joka tuo sinne Niemisjärven valuma-alueen (14.38) vedet. Näiden valuma-alueiden suuria järviä ovat esimerkiksi Vanginvesi ja Liesvesi (1 399 hehtaaria, ha), Kuuhankavesi (1 837 ha) ja Hankavesi (787 ha), Iso-Kaihlanen (117 ha) ja Niemisjärvi (811 ha).
Kuusveden–Kynsiveden alueen (14.35) sisäisiä pienempiä valuma-alueita ovat esimerkiksi Ohenlammen valuma-alue (14.359), jonka laskuoja laskee Ohenlammesta (16 ha) Havulahteen, ja Voipiolammen valuma-alue (14.358), jonka Voipiolammen (4 ha) laskuoja Haarapuro laskee Voipiolahteen. Samaan valuma-alueeseen kuuluu Voipiolampeen laskeva Kieräjärvi (32 ha). Kuusveden lähialue (14.352) on pinta-alaltaan pieni ja sen vedenjakaja seuraa järven muotoja läheltä. Alueeseen mahtuu kuitenkin muutamia pieniä järviä ja lampia. Salonselän pohjukkaan Särkipohjaan laskee puro, jonka varrella sijaitsevat peräkkäin Yläinen (2 ha), Keskinen (3 ha) ja Alinen (2 ha). Vanginvirtaan laskee Lukkarinlammen (3 ha) ja Ahvenlampi (18 ha) yhteinen laskuoja. Kapeaselän eteläpuolella itärannan tuntumassa sijaitsee pieni Saaninlampi (1 ha), jonka laskuoja päätyy Etelälahteen. Lankalampi (14 ha) laskee Lankamaalla Lankalahteen. Järven eteläpäähän laskee Piilunlampi (2 ha) ja Ahveninen (69 ha) omia laskuojiaan myöten. Pieni Kelolampi (3 ha) laskee Kelonlahden suulle ja Mäyrälampi (3 ha) vähän pohjoisemmaksi. Leivonveteen Simunan takaa laskevat Kierälampi (18 ha) ja Rimminlampi (5 ha) yhdessä ja Kalliolampi yksinään. Näiden kaakkoispuolella sijaitsee vielä Hepolampi (2 ha). Leivoveden Niittulahteen tulevat Vimpalampi ja Tervalampi yhdessä. Paanalansaaressa sijaitsee Sammallahteen laskeva Pastinlampi (3 ha).
Ballabio
Ballabio on kunta Italian pohjoisosassa Lombardian alueella Leccon maakunnassa. Kunnassa on runsaat 4 000 asukasta, ja sen pinta-ala on 15 km².
Muuta
Joulun alla vuonna 2008 ryhmä ballabiolaisia pyöräili Rovaniemelle luovuttaakseen joulupukille kirjeitä italialaisilta lapsilta. Neljän miehen ryhmä käytti 3 500 kilometrin tulomatkaan lähes kuukauden.
Hongkong talviolympialaisissa 2018
Hongkong osallistui Pyeongchangin talviolympialaisiin 2018. Maan ainoa edustaja oli alppihiihtäjä Arabella Ng, joka niin ollen myös kantoi joukkueen lippua avajaisissa.
Alppihiihto
Hongkong sai alppihiihtoon maapaikan yhdelle naiselle. Sen sai Arabella Ng, jonka täti Fenella Ng on edustanut Hongkongia olympialaisissa uinnissa ja soudussa.
David Hasselhoff
David Michael Hasselhoff (s. 17. heinäkuuta 1952 Baltimore, Maryland, Yhdysvallat) on yhdysvaltalainen näyttelijä, joka tunnetaan rooleistaan sarjoissa Ritari Ässä (1982–1986) ja Baywatch (1989–2001). Hän on menestynyt myös laulajana varsinkin Saksassa ja Itävallassa.
Elämä
Laulajauransa Hasselhoff aloitti lastenohjelmassa Kids Incorporated ja tuotti Ritari Ässä -jakson Let It Be Me, jossa hän esitteli laulutaitojaan. Jakso toimi ponnahduslautana vuoden 1985 debyyttialbumille Night Rocker. Kesällä 1989 Hasselhoff julkaisi albumin Looking for Freedom juuri ennen Berliinin muurin murtumista. Levystä muodostui ajan tunnussävel, ja se myi kolminkertaista platinaa pysyen listojen kärjessä kolme kuukautta. Tämänkin jälkeen kuusi hänen levyään on myynyt platinaa Euroopassa.
Hasselhoff oli naimisissa Catherine Hicklandin kanssa vuosina 1984–1989. Vuonna 1989 Hasselhoff avioitui Pamela Bachin kanssa, ja pariskunnalle syntyi kaksi tytärtä, Taylor Ann Hasselhoff ja Hayley Hasselhoff. Hasselhoff ja Bach erosivat vuonna 2006.
Hasselhoff esitti itseään elokuvassa Paavo Pesusieni – elokuva (Spongebob Squarepants The Movie). Hän oli tuomarina America’s Got Talent -ohjelmassa kausilla 1–4 ja oli mukana myös ohjelman brittiläisen version, Britain’s Got Talentin, tuomaristossa vuonna 2011.
Hasselhoff on kärsinyt alkoholismista, ja hänet tuomittiin vuonna 2004 rattijuopumuksesta. Hänet on kiidätetty alkoholimyrkytyksien takia sairaalaan useita kertoja 2000-luvulla.
Vuonna 2015 Hasselhoff lauloi Kung Fury -lyhytelokuvan soundtrackille elokuvan tunnussävelmän. True Survivor -kappaleesta tuli menestys, ja sen musiikkivideota on katsottu Internetin YouTube-palvelussa helmikuuhun 2022 mennessä 46 miljoonaa kertaa.
Hasselhoff on mukana näyttelijänä toukokuussa 2017 ensi-iltansa saaneessa Baywatch-elokuvassa, ei kuitenkaan sen pääosassa. Hasselhoff esitti itseään vuoden 2017 elokuvassa Guardians of the Galaxy Vol. 2.
Suomessa
1980-luvun puolivälissä Hasselhoff kävi Ritari Ässänä KITT-autoineen manageri Hessu Reijosen järjestämällä esittelykiertueella Suomessa muun muassa Helsingin jäähallissa ja Dipolissa. Suomalainen iskelmäyhtye Nauravat nakit on tehnyt Hasselhoffista hänen nimeään kantavan kappaleen, David Hasselhoff.
Hasselhoff näytteli syksyllä 2014 MTV3-kanavalla esitetyssä suomalaisessa komediasarjassa Brändärit.
Subilla alkoi huhtikuussa 2015 Hasselhoffin juontama David Hasselhoff Show -keskusteluohjelma.
Hasselhoff toimi vuonna 2016 Nelosen Talent Suomen tuomarina neljässä jaksossa.
Elokuvat ja televisiosarjat
Lähde: David Hasselhoff online
Andorra talviolympialaisissa 2018
Andorra osallistui Pyeongchangin talviolympialaisiin 2018. Maata edusti viisi urheilijaa kolmessa eri urheilumuodossa. Avajaisissa sekä päättäjäisissä joukkueen lippua kantoi maastohiihtäjä Irineu Esteve Altimiras.
Alppihiihto
Andorra sai alppihiihtoon maapaikan yhdelle miehelle ja yhdelle naiselle, ja liäksi paikkojen uudelleenjaossa yhden paikan haluamalleen urheilijalle.
Maastohiihto
Andorra sai maastohiihtoon maapaikan yhdelle miehelle ja yhdelle naiselle, mutta päätti jättää naisen paikan käyttämättä.
Itumbiara
Itumbiara on kaupunki Goiásin osavaltiossa etelään-Brasiliassa. Kaupungin asukasluku oli vuoden 2010 laskennassa 92 883, arvio vuodelle 2018 oli yli 103 000, ja pinta-ala 2 463,2 km². Pormestarina on José Gomes da Rocha.
Bekovon piiri
Bekovon piiri on Venäjällä Penzan alueen eteläosassa sijaitseva hallinnollinen alue, joka on perustettu vuonna 1928. Piiri rajoittuu pohjoisessa Belinskin, lännessä Tamalinskin, idässä Serdobskin piireihin ja etelässä Saratovin alueeseen. Piirihallinnon keskus on Bekovossa. Piiriin kuuluu 11 kuntaa ja piirissä on 34 asutuskeskusta. Pinta-ala on 1 016 neliökilometriä. Suurin joki on Hopjor, josta haarautuu lukuisia pienempiä jokia.
Väestö
Asukasluku on 16 800, joista 6 600 asuu kaupungeissa. Asukastiheys on 18 asukasta neliökilometriä kohti. Asukkaista 95,3 % on venäläisiä. Muita kansallisuuksia ovat mordvalaiset (1,4 %), ukrainalaiset (0,9 %), tataarit (0,3 %), valkovenäläiset (0,2 %), tsuvassit (0,1 %) ja muita (1,8 %).
ZIL-130
ZIL-130 on neuvostoliittolaisen ZiL-autotehtaan vuodesta 1964 valmistama kuorma-auto, jota tehtiin Venäjällä aina vuoteen 2014 saakka. 50 vuotta tuotannossa pysynyttä mallia pidetään yhtenä menestyneimmistä ja luotettavimmista Neuvostoliiton autoteollisuuden tuotteista.
Bekovon piiri
Elinkeinoelämä
Piirin pääelinkeinot ovat teollisuus ja maatalous. Piirissä on mm. sokeritehdas, useita leipomoita, marmeladitehdas. Suurin yritys on Bekovon sokeritehdas, jossa työskentelee n. 750 ihmistä. Sen tuotteiden kysyntää on koko Venäjällä. Maatalouden kokonaistuotanto (v. 2009) oli 665,7 milj. ruplaa. Tärkein tuotanto: maito, liha, vilja ja sokerijuurikas. Karjatuotanto: naudat, siat, lampaat, linnut ja vuohet. Piirissä on noin 153 myyntipistettä. Pienyrityksiä on yli 100 ja noin 300 muuta yksityisyritystä. Näistä suurin osa on maatalousyrityksiä. Viime vuosien aikana etenkin pienyritysten määrä on kasvanut. Piirissä on meneillään vuoteen 2011 saakka kunnallinen ohjelma pienten ja keskisuurten yritysten kehittämiseksi ja tukemiseksi.
ZIL-130
ZIL-130 oli tarkoitettu ZIL-150:n seuraajaksi. Sen sarjatuotanto käynnistyi pari vuotta myöhässä vuonna 1964, ja vuonna 1966 se sai sisarmallikseen järeän kolmiakselisen ZIL-131-maastokuorma-auton.
Bekovon piiri
Koulutus
Perusasteen oppilaitoksia on 24, joissa on noin 1640 koululaista. Lisäksi on neljä esikoulua, joissa noin 350 lasta. Opetushenkilökuntaa on noin 415 henkilöä. Muita oppilaitoksia ovat Serdobskin ammattikorkeakoulun Bekovon osasto, musiikkikoulu, lasten urheilukoulu, lasten taidekoulu.
ZIL-130
Länsiyhteistyössä tehtyä autoa toi Konela 1960-luvulla Suomeenkin. Tuolloinen malli oli saatavilla joko Perkinsin hieman alle tai Leylandin hieman yli kuuden litran dieselmoottorilla. Kuormatilaltaan auto oli 4–4,5 kuutiometriä ja kantavuudeltaan 6 580–10 930 kilogrammaa. Autoissa oli tuolloin harvinainen ohjaustehostin, paineilmajarrut, puolielliptiset lehtijouset ja takana apujouset.
Bekovon piiri
Nähtävyydet
Lukuisia patsaita 1800-luvulta, Ustinovin kartano, Makarovin kartano, Vvedenskin kirkko, Bekovon piirimuseo
Helge Roswaenge
Helge Roswaenge (s. 29. elokuuta 1897, Kööpenhamina – 1972 ) oli tanskalais-saksalainen oopperalaulaja (lyyrinen tenori) vuodesta 1929 Berliinin ja vuodesta 1949 Wienin valtionoopperassa. Hän julkaisi omaelämäkerran Lache Bajazzo vuonna 1945.
James Grant
James Grant (1772 Skotlanti – 11. marraskuuta 1833 Saint-Servan, Ranska) oli brittiläinen laivastoupseeri, purjehtija ja lintutieteilijä.
Grant kastettiin 6. syyskuuta 1772 Skotlannin Forresissa Morayshiressä. Vuoden 1799 lopulla Grant komensi luutnanttina Lady Nelson nimistä 60 tonnin vetoista prikiä. Alus purjehti Thamesjoelta Sydneyn satamaan Port Jacksoniin, jonne se saapui 18. maaliskuuta 1800. Grantille oli annettu tehtäväksi tutkia ja kartoittaa New Hollandin eli Australian rannikot.
Grant suoritti useita purjehduksia vuosina 1800–1801 ja kartoitti ensimmäisenä etenkin Bassinsalmen ja sitä ympäröivät rannikot. Hän palasi Eurooppaan ja julkaisi muistelmansa Narrative of a Voyage of Discovery vuonna 1803. Hänet ylennettiin komentajaksi 1805 ja seuraavana vuonna hän sai eläkkeen korvaukseksi vammautumisestaan työssään.
Grant rantautui ensimmäisenä eurooppalaisena Phillip Islandille ja Churchill Islandille. Phillip Islandin lounaiskärki on nimetty hänen kunniakseen.
Brentwoodin rautatieasema
Brentwoodin rautatieasema on rautatieasema Britanniassa Brentwoodin kaupungissa Essexissä. Se sijaitsee TfL Railin (tulevan Crossrailin) reitillä Harold Woodin ja Shenfieldin asemien välillä, Lontoon Oyster-matkakortin vyöhykkeellä 9. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle.
Brentwoodin asema avattiin 1. heinäkuuta 1840. Se sai uudeksi nimekseen Brentwood and Warley for Billericay 1. marraskuuta 1882. Nimi lyheni muotoon Brentwood and Warley 1. tammikuuta 1889, joka pysyi käytössä 20. helmikuuta 1969 asti, jolloin palattiin takaisin alkuperäiseen nimeen. Asemaa käytti hieman alle kolme miljoonaa matkustajaa kaudella 2017–2018.
Marcelino Hernández Rodríguez
Marcelino Hernández Rodríguez (s. 28. toukokuuta 1946 San Luis Potosí) on meksikolainen roomalaiskatolinen piispa. Hänet vihki papiksi Guadalajaran arkkihiippakuntaan José Salazar López 22. huhtikuuta 1973. Hänet nimitettiin Méxicon arkkihiippakunnan vihkipiispaksi sekä Ancusan titulaaripiispaksi 5. tammikuuta 1998. Piispaksi vihkiminen seurasi 5. helmikuuta. Pääkonsekraattorina toimi Norberto Rivera Carrera, jota avustivat Juan Sandoval Íñiguez ja Javier Navarro Rodríguez.
Hernández Rodríguez sai 23. helmikuuta 2008 nimityksen Orizaban piispaksi, jonka virkaan hänet asetettiin 22. huhtikuuta.
Panseksuaalisuus
thumb|Panseksuaalisuuden [[pridelippu, jossa sininen kuvastaa kiinnostusta miehiksi identifioituviin, pinkki naisiksi identifioituviin ja keltainen kaikkiin muihin.]] Panseksuaali on ihminen, jonka kiinnostus kohdistuu kaikkia sosiaalisia sukupuolia edustaviin ihmisiin, mukaan lukien sukupuolettomiin. Panseksuaali saattaa kuvailla kiinnostuksensa kohdistuvan ihmisen persoonallisuuteen eikä tämän sukupuoleen. Jotkut panseksuaalit saattavat tuntea rakkautta yhtä sukupuolta kohtaan, mutta seksuaalista halua toista sukupuolta kohtaan.
Panseksuaalisuuden määritelmän ulkopuolelle jäävät parafiliat, kuten eläimiin, lapsiin tai kuolleisiin kohdistuva seksuaalisuus, vaikka termi kirjaimellisesti luettuna kattaisikin ne. Panseksuaalit eivät myöskään tunne kiinnostusta jokaista ihmisyksilöä kohtaan.
Wilhelm Roux
thumb|Wilhelm Roux Wilhelm Roux (1850–1924) oli saksalainen anatomi, joka perusti kehitysfysiologian ja teki vuodesta 1885 perustavia kokeita sammakon alkioilla ja selvitteli kehitysfysiologian teoreettisia ongelmia. Vuosina 1895–1921 hän oli anatomian professori Hallessa.
Anner Bylsma
Anner Bylsma (17. helmikuuta 1934 Haag – 25. heinäkuuta 2019 Amsterdam ) oli alankomaalainen sellisti. Hän opiskeli Haagin kuninkaallisessa konservatoriossa Carel van Leeuwen Boomkampin johdolla ja sai vuonna 1959 ensipalkinnon Pablo Casals -sellokilpailussa. Vuosina 1962–68 hän toimi Concertgebouw-orkesterin ensimmäisenä sellistinä.
Bylsma teki uran myös tutkijana, pedagogina ja musiikkikirjailijana. Hänen teoksensa Bach – The Fencing Master käsittelee Johann Sebastian Bachin kolmea ensimmäistä sellosarjaa. Bylsa käytti instrumentteinaan Gofriller-selloa vuodelta 1695 ja Pressenda-selloa vuodelta 1865; lisäksi hänellä oli violoncello piccolo, jolla hän levyttikin Bachia. Sellisti levytti lisäksi muiden muassa Antonio Vivaldin ja Paul Hindemithin teoksia. Hän voitti levytysurallaan Diapason d'Orin ja muita palkintoja.
Bylsma oli alkuperäiseltä, hollantilaiselta sukunimeltään Bijlsma, mutta Yhdysvaltain markkinoita ajatellen hän omaksui helpommin äännettävän Bylsma-kirjoitusasun sukunimestään. Hänen tyttärensä Carine Bijlsma on dokumenttielokuvien tekijä ja valokuvaaja.
Markovin ketju
Markovin ketju (nimetty Andrei Andrejevitš Markovin mukaan) on stokastinen prosessi, jossa uusi tila riippuu vain edellisestä tilasta. Esimerkki Markovin ketjusta on satunnaiskulku. Jos A on tilasiirtomatriisi ja B on alkutilavektori, niin n askeleen jälkeen eri tilojen todennäköisyydet saadaan vektorista B\cdot A^n. Jotkin alkeelliset pupputeksti-generaattorit perustuvat Markovin ketjuihin.
James Madison
James Madison (16. maaliskuuta (J: 5. maaliskuuta) 1751 Port Conway, Virginia – 28. kesäkuuta 1836 Montpelier, Virginia) oli Yhdysvaltain neljäs presidentti ja yksi Yhdysvaltain perustajaisistä.
Madisonin suurimpia saavutuksia olivat Yhdysvaltain ensimmäisen oppositiopuolueen demokraattis-republikaanisen puolueen perustaminen yhdessä Thomas Jeffersonin kanssa sekä tämän auttaminen Louisianan ostamisessa vuonna 1803. Lisäksi Madison julisti presidenttikaudellaan tappiollisen ja erityisesti federalistien kritisoiman sodan Isoa-Britanniaa vastaan.
Nuoruus
James Madison syntyi 16. maaliskuuta 1751 Port Conwayssä Virginiassa. Hän oli vanhempiensa James Madison Sr:n ja Nellie Conway Madisonin 12 lapsesta vanhin. James Madison vietti lapsuutensa perheen tupakkamaatilalla Montpelierissä Orangen piirikunnassa. Madison meni ensimmäiseen kouluunsa King and Queenin piirikuntaan vuonna 1762. 16-vuotiaana hän palasi Montpelieriin, jossa hän jatkoi opiskelua henkilökohtaisen ohjaajan avulla. Kaksi vuotta myöhemmin Madison lähti opiskelemaan College of New Jerseyhin (nyk. Princetonin yliopisto). Valmistuttuaan keväällä 1771 hän kiinnostui Amerikan siirtokuntien ja sen emämaan Ison-Britannian välisistä suhteista, jotka olivat tulehtuneet Britannian nostettua amerikkalaisten verotusta. Kun Virginia alkoi valmistautua Yhdysvaltain vapaussotaan Britanniaa vastaan, päätti Madison liittyä Orangen piirikunnan armeijaan. Koska Madison oli pienikokoinen ja sairasteli usein, hän luopui lopulta sotilasurasta ja siirtyi politiikkaan. Madison pääsi ensimmäiseen poliittiseen virkaansa joulukuussa 1774, kun hänet valittiin Orangen piirikunnan turvallisuuskomiteaan.
Ura poliitikkona
Kun Virginia julkaisi oman perustuslakinsa, jonka mukaan se ei ollut enää Britannian hallituksen alainen, valittiin Madison Virginian hallitukseen. Poliitikkona Madison kannatti erityisesti uskonnonvapautta. Samoihin aikoihin Madison tapasi Thomas Jeffersonin, jonka kanssa hänellä oli hyvin läheinen ystävyyssuhde. Vuonna 1780 Madison valittiin Virginian edustajaksi siirtokuntien kongressiin Philadelphiaan. Vuonna 1783 hän palasi takaisin Virginiaan ja jatkoi uskonnonvapauden edistämistä.
Kun Yhdysvallat julistautui itsenäiseksi vuonna 1776, siirtyi suurin osa maan päätösvallasta lähes itsenäisinä toimineille osavaltioille. Madisonin mielestä maa tarvitsi kuitenkin vahvaa yhtenäistä hallitusta, ja hän luonnostelikin Yhdysvaltain perustuslakia varten suunnitelman, joka esiteltiin vuonna 1787 Philadelphiassa kokoontuneessa perustuslaillisessa konventissa ja tunnetaan "Virginian suunnitelmana". Se toimi osaltaan konventissa laaditun perustuslain perustana. Tästä Madison sai lisänimen Father of the Constitution.
Philadelphian konventin laatima perustuslaki vaati hyväksymistä varten yhdeksän osavaltion hyväksynnän kolmestatoista. Madison kuului federalisteihin, jotka halusivat Yhdysvalloille yhtenäisen hallituksen. Yhtenäistä hallitusta vastustivat kuitenkin useat federalismin vastustajina tunnetut henkilöt. Madison tuki federalisteja muun muassa kirjoittamalla useita nimettömiä esseitä yhtenäisen hallinnon puolesta. Perustuslaki saatiin kaikesta huolimatta hyväksyttyä kaikkien osavaltioiden enemmistöllä vuonna 1788. Seuraavana vuonna Madison valittiin Yhdysvaltain edustajainhuoneeseen, jossa hän alkoi valmistelemaan perustuslain Bill of Rights -lisäyksiä, joissa muun muassa taattiin sananvapaus ja oikeus kantaa asetta. Lisäys hyväksyttiin osaksi perustuslakia vuonna 1791.
Yhdysvaltain itsenäistyttyä Madisonin ja Thomas Jeffersonin näkemykset maan suunnasta alkoivat erkaantua federalistien näkemyksistä. Erityisesti he vastustivat federalisti Alexander Hamiltonin hanketta kansallisesta pankista. Muun muassa tämän takia Jefferson ja Madison perustivat Yhdysvaltain ensimmäisenä oppositiopuolueena pidetyn Yhdysvaltain demokraattis-republikaanisen puolueen vuonna 1792.
Vuonna 1794 Madison meni naimisiin 26-vuotiaan lesken Dolley Payne Toddin (1768–1849) kanssa. Todd piti juhlista ja järjestikin useita päivälliskutsuja, joissa Madison tapasi muita tärkeitä henkilöitä.
Nousu ulkoministeriksi
thumb|[[Ranskan Louisianan ostaminen Napoleonilta oli Madison suurimpia saavutuksia ulkoministerinä. Madisonin ostama alue merkitty vihreällä.]] Kun Madisonin kanssa läheisesti ystävystynyt Thomas Jefferson nousi Yhdysvaltain kolmanneksi presidentiksi vuonna 1801, hän nimitti Madisonin maan ulkoministeriksi. Madisonin merkittävin saavutus ulkoministerinä oli Jeffersonin avustaminen Ranskan Louisiana -nimisen alueen ostamisessa Ranskalta vuonna 1803. Alue kattoi nykyisen Louisianan osavaltion lisäksi myös useita muita osavaltioita; sen koko oli noin 900 000 neliömailia. Yhdysvallat maksoi Ranskalle alueesta 15 miljoonaa Yhdysvaltain dollaria. Vuonna 1807 Madison asetti yhdessä Jeffersonin kanssa Ison-Britannian ja Ranskan kauppasaartoon Embargo Act of 1807 -nimisellä lailla. Lain mukaan kaikilla ulkomaanvientiin tarkoitetuilla ja Euroopasta tulleilla laivoilla oli pääsykielto Yhdysvaltain satamiin. Kauppasaarrosta oli kuitenkin enemmän haittaa Yhdysvalloille itselleen kuin Ranskalle ja Britannialle, koska ne eivät tuolloin enää olleet riippuvaisia Yhdysvaltain kanssa käydystä kaupasta. Erityisesti yhdysvaltalaiset maanviljelijät ja New Englandin alue kärsivät saarrosta. Jefferson kumosi osan kauppasaarrosta Non-Intercourse Act -nimisellä lailla 1. marraskuuta 1809, kaksi päivää ennen kuin jätti virkansa. Saarto oli kuitenkin edelleen voimassa Ison-Britannian ja Ranskan kanssa.
Presidenttinä
1 Albert Gallatin ja Caesar A. Rodney nimitettiin virkoihinsa jo Madisonin edeltäjän Thomas Jeffersonin kaudella, mutta he jatkoivat virassaan vielä Madisonin kauden aikaan.
Ensimmäinen kausi
thumb|James Madison presidenttinä. Vuonna 1808 Madison asettui ehdolle presidentinvaaleihin demokraattis-republikaanisen puolueen riveissä. Federalistien vastaehdokkaana toimi Charles Cotesworth Pinckney. Vaalien tärkeimmäksi kysymykseksi nousi Madisonin edellisenä vuonna asettama kauppasaarto; Vermontin osavaltiota lukuun ottamatta kaikki New Englandin alueen silloiset osavaltiot (New Hampshire, Massachusetts, Rhode Island ja Connecticut) äänestivät Pinckneytä. Tästä huolimatta Madison voitti vaalit ylivoimaisesti 64,7 %:n kannatuksella. Madisonin virkaanastujaiset pidettiin 4. maaliskuuta 1809.
Yhdysvaltain kongressissa Madisonin edustama demokraattis-republikaaninen puolue oli vuonna 1809 saavuttanut enemmistön sekä edustajainhuoneessa että senaatissa. Federalistit olivat vuonna 1791 saaneet ajettua läpi ehdotuksen kansallisen pankin perustamisesta 20 vuoden mittaisella toimiluvalla. Kun toimilupa meni umpeen alkuvuodesta 1811, päätti pankkia vastustanut demokraattis-republikaaninen puolue äänestyttää pankin jatkosta vielä ennen uusia vaaleja 24. tammikuuta 1811. Vaikka Madison itse kuului demokraattis-republikaaneihin, hän kannatti pankin toimiluvan jatkamista. Äänestys pankin lopettamisesta oli erittäin tasainen; edustajainhuoneessa ehdotus meni läpi äänin 65-64, kun taas senaatissa äänestys päättyi tasan 17-17. Tasatuloksen takia päätös pankin jatkamisesta siirtyi silloiselle demokraattis-republikaaniselle varapresidentille George Clintonille. Clinton äänesti puolueensa linjan mukaisesti pankin toimiluvan uusimista vastaan ja näin ollen pankki lopetettiin 3. maaliskuuta 1811.
Kostona kauppasaarrosta Iso-Britannia alkoi Madisonin presidenttikaudella tukea intiaaneja taisteluissa uudisasukkaita vastaan ja pakkovärvätä yhdysvaltalaisten kauppalaivojen miehistöä Royal Navyn palvelukseen. Yhdysvaltain kongressiin oli vuoden 1811 vaaleissa valittu noin parikymmentä War Hawks -nimityksellä tunnettua demokraattis-republikaanista poliitikkoa. Haukat saivat hankittua kongressin tärkeimmät paikat ja he aloittivat marraskuussa 1811 erilaisten armeijaa tukevien lakiehdotusten ajamista läpi. Armeijan varustaminen huipentui kesäkuussa 1812, kun ensin edustajainhuone (4. kesäkuuta) ja myöhemmin myös senaatti (18. kesäkuuta) hyväksyivät sodan Isoa-Britanniaa vastaan. Madison hyväksyi lain vielä samana päivänä aloittaen vuoden 1812 sodan. Yhdysvalloilla ei kuitenkaan ollut lisääntyneestä asevarustelusta huolimatta tarpeeksi vahvoja asevoimia ylivoimaista Isoa-Britanniaa vastaan. Useimmat osavaltiot kieltäytyivät lähettämästä sotajoukkoja, ja sota saikin lempinimen Mr. Madison's War.
Toinen kausi
Vuonna 1812 Madison haki jatkokaudelle presidenttinä. Federalistit nimesivät hänen vastaehdokkaakseen newyorkilaisen DeWitt Clintonin. Uusien vaalien tärkein kysymys oli Madisonin edellisen kauden lopussa syttynyt vuoden 1812 sota. Sodan alkupuolella Yhdysvaltain armeija oli pärjännyt heikosti brittien hyvin koulutettuja joukkoja vastaan; tämä näkyi myös vaalien tasaisuudessa. Madison voitti vaalit lopulta noin 59% kannatuksella.
Voitosta huolimatta Madisonia kritisoitiin laajasti Yhdysvaltain pitämisestä edelleen mukana sodassa ylivoimaista Britannia vastaan. Erityisesti federalistien mielestä sota oli järjetön; osa federalisteista ehdotti jopa Madisonin eroa sodan vuoksi. Elokuussa 1814 britit marssivat Washingtoniin ja polttivat useita hallintorakennuksia, muun muassa Valkoisen talon ja kongressin kirjaston. Yhdysvallat sai kuitenkin sotasankariksi nousseen Andrew Jacksonin johdolla monta tärkeää voittoa briteistä. Voittojen ansiosta sotaa ei pidetty täysin epäonnistuneena ja federalistinen puolue hajosi. Sota päättyi virallisesti Ghentin rauhaan joulukuussa 1814, vaikka vielä seuraavan vuoden alussa Jacksonin joukot voittivat britit New Orleansin taistelussa.
10. huhtikuuta 1816 kongressi päätti äänestää uuden kansallisen pankin perustamisesta. Pankin toimilupa hyväksyttiin edellisen tapaan 20 vuoden toimiluvalla. Pankki perustettiin 35 miljoonan dollarin pääomalla, josta 7 miljoonaa tuli suoraan Yhdysvaltain hallitukselta. Pankilta kuitenkin loppui pääoma ennen kuin 20 vuoden toimilupa meni umpeen. Vaikka kongressi päätti vuonna 1836 yrittää elvyttää pankkia, käytti tuolloinen presidenttinä toiminut Andrew Jackson veto-oikeuttaan ja esti pankin elvytyksen tehden siitä kuitenkin normaalin pankin. Lopullisesti pankki lopetti toimintansa vuonna 1841.
Viimeiset vuodet
Toisen kautensa loputtua vuonna 1817 Madison palasi kotitilalleen Montpelieriin Virginiaan yhdessä vaimonsa kanssa. Presidenttikausien jälkeen Madison ryhtyi yhdessä Jeffersonin kanssa työskentelemään kaksikon perustamassa Virginian yliopistossa, jossa Madison toimi rehtorina. Madison ja Jefferson tajusivat opiskelun merkityksen maalle ja he työskentelivätkin eri yliopistojen opettajien kanssa löytääkseen parhaat opetusmetodit. Vuonna 1819 Madison perusti American Colonization Society -nimisen yhdistyksen, jonka tarkoituksena oli vapauttaa orjia ja kuljettaa heitä takaisin Afrikkaan.
Madison viihdytti kotitilallaan Montpelierissä useita arvovaltaisia vieraita. Hän kuoli tilallaan 85-vuotiaana 28. kesäkuuta 1836.
Yksityiselämä
thumb|Madison meni vuonna 1794 naimisiin [[Dolley Payne Toddin kanssa]] Suurin osa Madisonin suurperheestä on haudattu perheen omalle hautausmaalle Montpelieriin.
Madison meni naimisiin syyskuussa 1794 26-vuotiaan lesken Dolley Payne Toddin (1768–1849) kanssa. Madison ja Dolley eivät saaneet koskaan yhteisiä lapsia, mutta he kasvattivat yhdessä Dolleyn edellisestä avioliitosta syntyneen John Payne Toddin. James Madisonin kuoltua Dolley myi maatilan ja muutti Washington D.C:hen, jossa hänet haudattiin yleiselle hautausmaalle.
Perintö
Huolimatta presidenttinä tekemistään virheistä Madisonia pidetään edelleen loistavana ajattelijana ja valtiomiehenä. Hänen mukaansa on nimetty yksi yliopisto, vuonna 1908 Virginiaan perustettu James Madisonin yliopisto. Lisäksi yliopiston kampuksella toimii Madisonista kertova James Madison Center for Liberty & Learning. Yliopiston lisäksi Madisonin mukaan on nimetty kaksi Yhdysvaltain merivoimien alusta; ydinsukellusvene USS James Madison (SSBN-627) ja vuoden 1812 sodassa käytetty sotalaiva USRC James Madison. Lisäksi New Yorkissa sijaitsee Madisonin mukaan nimetty puisto, Madison Square, sekä puiston mukaan nimetyt Madison Square Garden ja Madison Avenue.
Vuonna 2006 ryhmä yhdysvaltalaisia historiantutkijoita listasi Yhdysvaltain presidenttien pahimpia virheitä. Madisonin päätös aloittaa sota Isoa-Britanniaa vastaan oli listalla sijalla kuusi sekä Jeffersonin kaudella hyväksytty Embargo Act sijalla seitsemän.
Luxemburg talviolympialaisissa 2018
Luxemburg osallistui Pyeongchangin talviolympialaisiin 2018. Maan ainoa edustaja oli alppihiihtäjä Matthieu Osch, joka niin ollen myös kantoi joukkueen lippua avajaisissa sekä päättäjäisissä.
Mahnala
Mahnala on kylä Hämeenkyrössä Pirkanmaalla. Se sijaitsee keskellä valtakunnallisesti merkittävää kansallismaisemaa ja Kirkkojärven rannalla. Mahnalasta on matkaa Hämeenkyrön kirkonkylään 10 km ja Tampereelle 32 km. Mahnala on Pirkanmaan vuoden kylä 2010.
Parhaiten Mahnala tunnetaan mansikkatiloistaan. Lisäksi kylässä on ympäristökoulu.
Luxemburg talviolympialaisissa 2018
Alppihiihto
Luxemburg sai alppihiihtoon maapaikan yhdelle miehelle.
Purppurahappomarja
Purppurahappomarja on yleisnimitys japaninhappomarjan (Berberis thunbergii) punalehtisille lajikkeille. Näitä lajikkeita ovat ainakin Atropurpurea, Atropurpurea Nana, Bagatelle ja Red Chief. Japaninhappomarjasta on jalostettu myös monia muita lajikkeita, kuten esimerkiksi mätäshappomarja (Berberis thunbergii 'Kobold').
Atropurpurea-lajikkeesta on jalostettu edelleen hurmehappomarja (Berberis × ottawensis 'Superba') risteyttämällä se ruostehappomarjan (Berberis vulgaris) kanssa.
Mikki, Aku, Hessu – kolme muskettisoturia
Mikki, Aku, Hessu – kolme muskettisoturia  (engl. Mickey, Donald, Goofy - The Three Musketeers) on vuonna 2004 julkaistu Disneyn elokuva. Se perustuu löyhästi Alexandre Dumas vanhemman kirjaan Kolme muskettisoturia, mutta elokuvan juoni etenee eri tavalla kuin kirjassa.
Juoni
Mikki Hiiri, Aku Ankka ja Hessu Hopo elävät Ranskassa, jossa muskettisoturit myös elävät. Muskettisoturien kapteenina toimii Musta Pekka, joka punoo juonta prinsessa Minnin pään menoksi päästäkseen kuninkaaksi. Mikki, Aku ja Hessu haaveilevat Muskettisotureina olemista, mutta Pekka ei huoli heitä, koska Aku on pelkuri, Hessu dorka ja Mikki liian lyhyt. Vähän myöhemmin Pekan Beagle Boys -ryhmä yrittää tappaa Minnin kuullessaan väärin Pekan käskyn. Minni kuitenkin selviytyy täpärästi, mutta haluaa muskettisotureita hänen henkivartijoikseen. Pekka kuitenkin keksii laittaa Mikin, Akun ja Hessun henkivartijoiksi. Kun Mikki, Aku ja Hessu pärjäävätkin henkivartijoina Pekka päättää tappaa heidät yksi kerrallaan. Nämä kuitenkin selviävät. Pekka on kuitenkin jo ehtinyt päästä kuninkaaksi, mutta Mikki, Aku ja Hessu onnistuvat päihittämään hänet ja Beagle Boysin ja pelastamaan Minnin ja Iineksen. Tämän jälkeen Minni julistaa Mikin, Akun ja Hessun kuninkaallisiksi muskettisotureiksi.
Kirjolehdet
Kirjolehdet (Caladium) on vehkakasvisuku (heimo Araceae), jonka lajeja käytetään huonekasveina. Ne ovat kotoisin trooppisesta Etelä-Amerikasta.
Tuntomerkit
thumb|vasen|Caladium bicolorin kukinto. Kirjolehtien koristearvo on niiden kookkaissa lehdissä, joiden värit ovat upeita ja kuvioinnit vaihtelevia. Kasvutavaltaan lajit muistuttavat taaroja (Colocasia): molemmilla on mukulamainen maavarsi ja norsunkorvamaiset lehdet. Lehdet kuihtuvat tropiikin kuivan kauden ajaksi, jonka yli kasvi selviää mukulansa varassa.
Kukinnot vanoineen ovat tyypillisiä vehkakasvien kukintoja: pienikukkaisen mehevän tähkän eli puikelon ympärillä on vihertävänvalkoinen suojuslehti (spatha). Kukinto jää enemmän tai vähemmän lehtien peittoon.
Lajeja
Kirjolehtilajeja tunnetaan nykyisin 20, aiemmin vain seitsemän.
Gordon Crosse
Gordon Crosse (s. 1937 Bury) on brittiläinen säveltäjä.
Crosse valmistui Oxfordin yliopistosta vuonna 1961. Tämän jälkeen hän teki kaksi vuotta tutkimusta varhaisen 1400-luvun musiikista. Osan vuodesta 1962 hän vietti täydentämässä opintojaan Goffredo Petrassin johdolla Roomassa. Vuodesta 1964 Crossella on ollut useita nimityksiä Birminghamin ja Essexin yliopistoissa. Kahden vuoden ajan hänellä oli Cambridgen yliopiston King's Collegen säveltäjäresidenssi. Vuonna 1976 Crosse sai Walter Willson Cobbett -mitalin. Samana vuonna hän palasi kotiinsa Suffolkiin omistautuakseen sävellystyölle. Vuonna 1977 hän kuitenkin toimi vierailevana sävellysprofessorina Kalifornian yliopistossa.
Varhaisista teoksistaan lähtien hän on yhdistänyt tonaalisia aineksia korostuneiden melodisuuden ja harmonisuuden ohella sarjallisuuteen.
Gerald Wallace
Gerald Jermaine Wallace (s. 23. heinäkuuta 1982 Sylacauga, Alabama) on yhdysvaltalainen koripalloilija. Pienenä laitahyökkääjänä pelaava Wallace edustaa NBA:ssa Boston Celticsiä. Hänet on valittu kerran NBA:n tähdistöotteluun ja NBA:n puolustustähdistöön.
Charlotte Bobcats
Kesäkuussa 2004 Wallace siirtyi Sacramentosta Charlotte Bobcatsiin laajennusvaraustilaisuuden kautta. Wallace nousi samantien joukkueen aloitusviisikkoon ja pelasi kauden aikana 70 ottelua, joista hän aloitti 68. Hän oli avauskauden päätteeksi joukkueensa kolmanneksi paras pistemies ja teki toiseksi eniten pallonriistoja.
Boston Celtics
12. heinäkuuta 2013 Wallace siirtyi Boston Celticsiin.
Revolverimies
Revolverimies (The Shootist) on yhdysvaltalainen lännenelokuva vuodelta 1976. Se perustuu Glendon Swarthoutin edellisenä vuonna julkaisemaan romaaniin. Tarina kertoo ikääntyvästä, kuuluisasta revolverisankarista (John Wayne), joka on kuolemassa eturauhassyöpään ja joutuu kohtaamaan hahmoja menneisyydestään.
The New York Timesin kriitikot valitsivat Revolverimiehen vuonna 2004 yhdeksi kaikkien aikojen tuhannesta parhaasta elokuvasta maailmassa.
OpenBSD
pienoiskuva|OpenBSD:n kirjautumiskehote. pienoiskuva|Graafinen kirjautumisruutu. pienoiskuva|OpenBSD ja työpöydän ikkunamanagerina cwm.
OpenBSD on Unixin kaltainen käyttöjärjestelmä, joka on yksi Berkeley Software Distributionin (BSD) johdannaisista. OpenBSD-projekti tunnetaan erityisesti sen painotuksesta tietoturvaan. Esimerkiksi laajalti käytetty OpenSSH-palvelinohjelmisto on OpenBSD-projektin ylläpitämä.
OpenBSD on forkattu NetBSD:stä kun Theo de Raadtia pyydettiin eroamaan NetBSD-projektista. Projektin tavoitteisiin kuuluvat siirrettävyys, standardisointi, virheettömyys, ennalta ehkäisevä turvallisuus ja integroitu salaus. Näiden painotusten vuoksi OpenBSD:tä käytetään varsinkin palvelimissa, mutta myös tavallisissa työpöytäkäyttöön tarkoitetuissa tietokoneissa.
Yleisin tapa asentaa OpenBSD on käynnistää tietokone muutaman megatavun kokoiselta käynnistys-CD:ltä ja sitten hakea varsinaiset tiedostot FTP-palvelimelta. Versioon 6.0 saakka OpenBSD oli saatavilla ja myynnissä virallisilla CD-levyillä.
OpenBSD:stä julkaistaan uusi versio kahdesti vuodessa kuuden kuukauden välein siten, että julkaisupäivät tähdätään touko- ja marraskuuhun. OpenBSD-projektin maskotti on pallokala nimeltään Puffy.
OpenBSD:ssä on mukana X.Orgiin perustuva graafinen ikkunointijärjestelmä Xenocara, joka sisältää vakiona kolme ikkunamanageria -- FVWM, twm ja OpenBSD:n oma cwm.